
1.1. Perkančioji organizacija – Lazdijų rajono savivaldybės administracija, juridinio asmens kodas 188714992, adresas Vilniaus g. 1, Lazdijai. Darbo laikas nuo pirmadienio iki ketvirtadienio nuo 07:45 iki 17:00 val., penktadieniais nuo 07:45 iki 12:45 val. Perkančioji organizacija nėra PVM mokėtoja. 
1.2. Pirkimą perkančiosios organizacijos vardu atlieka Lazdijų rajono savivaldybės administracija (Centrinė perkančioji organizacija), kodas juridinių asmenų registre 188714992, adresas Vilniaus g. 1, 67106 Lazdijai, kuriai Lazdijų rajono savivaldybės tarybos 2022 m. liepos 29 d. sprendimu Nr. 5TS-1156 „Dėl teisės atlikti centrinės perkančiosios organizacijos funkcijas suteikimo Lazdijų rajono savivaldybės administracijai“, suteikta teisė atlikti centrinės perkančiosios organizacijos funkcijas.
1.3. Įvertinus planuojamo pirkimo objektą, jo apimtį ir Perkančiosios organizacijos poreikį, nuspręsta saulės elektrinių įrengimo darbų nepirkti naudojantis CPO LT elektroniniu katalogu.
Pirkimo objektas apima saulės elektrinių su kaupikliais ir trifaziais inverteriais įrengimo darbus penkiose atskirose siurblinėse – Metelių, Akmenių, Žaltyčio, Rimiečio ir Ilgio – Lazdijų rajono savivaldybėje. Nors darbai bus atliekami skirtingose vietose, jie yra vieno projekto „Valstybei nuosavybės teise priklausančių blogos būklės hidrotechnikos ir melioracijos statinių rekonstravimas Lazdijų rajono savivaldybėje“ dalis, yra vienodo pobūdžio ir siejami vieningu Projekto tikslu bei galutiniu rezultatu.
Perkančiosios organizacijos poreikis – visų penkių objektų darbus įgyvendinti kompleksiškai, sudarant vieną sutartį su vienu rangovu. Rangovas turėtų būti atsakingas už visą darbų apimtį: tyrinėjimą, brėžinių ir aprašymų parengimą, reikalingų leidimų ar prisijungimo prie ESO tinklų sutarčių sutvarkymą, įrangos ir medžiagų tiekimą, saulės modulių, kaupiklių ir inverterių montavimą, prijungimą prie tinklų, bandymus bei darbų pridavimą.
Vieno rangovo pasirinkimas yra racionalus dėl poreikio užtikrinti vieningą visų penkių objektų darbų organizavimą, koordinavimą ir kontrolę, taip pat aiškią atsakomybę už galutinį rezultatą. Sudarius vieną sutartį būtų administruojamas vienas darbų grafikas, viena atsakomybės ir garantinių įsipareigojimų sistema, todėl būtų mažinama Perkančiosios organizacijos administracinė našta ir sutarčių vykdymo koordinavimo rizika.
Pažymėtina, kad Perkančiosios organizacijos žmogiškieji ištekliai, skirti pirkimų ir sudarytų sutarčių administravimui bei vykdymo priežiūrai, yra riboti. Penkių atskirų sutarčių sudarymas ir jų administravimas reikštų reikšmingai didesnę administracinę naštą: kiekvienos sutarties atskirą vykdymo kontrolę, darbų grafikų ir terminų stebėseną, darbų priėmimo ir atsiskaitymo procedūrų administravimą, komunikaciją su skirtingais rangovais, garantinių įsipareigojimų kontrolę bei galimų neatitikimų ir ginčų sprendimą. Atsižvelgiant į ribotus žmogiškuosius išteklius, vienos sutarties su vienu rangovu administravimas leistų racionaliau panaudoti Perkančiosios organizacijos turimus administracinius išteklius ir užtikrinti efektyvesnę Projekto įgyvendinimo kontrolę.
Pirkimo vykdymas savarankiškai taip pat leidžia pirkimo dokumentuose tiksliai ir kompleksiškai apibrėžti visų penkių konkrečių objektų darbų apimtį, nustatyti vieningus techninius, darbų organizavimo, terminų, garantinius ir atsakomybės reikalavimus bei pritaikyti juos faktinėms siurblinių sąlygoms.
Atsižvelgiama ir į Projekto įgyvendinimo terminą – darbai turi būti užbaigti iki 2026 m. lapkričio 1 d. Todėl vieno rangovo atsakomybė už visų objektų įgyvendinimą sudaro palankesnes sąlygas centralizuotai koordinuoti darbų atlikimą ir kontroliuoti nustatyto termino laikymąsi.
Pirkimo preliminari vertė – 57 500 Eur su PVM. Atsižvelgiant į pirkimo vertę, penkių objektų tarpusavio sąsają, kompleksinį darbų pobūdį, ribotus Perkančiosios organizacijos žmogiškuosius išteklius ir siekį visus darbus pavesti vienam rangovui, pirkimą tikslinga vykdyti savarankiškai, o ne naudojantis CPO LT elektroniniu katalogu.
Atsižvelgiant į pirmiau nurodytas aplinkybes, konstatuojama, kad savarankiškai organizuojamas pirkimas geriausiai atitinka Perkančiosios organizacijos faktinį poreikį – vienu pirkimu ir viena sutartimi užtikrinti penkių siurblinių saulės elektrinių įrengimą, vieno rangovo atsakomybę, efektyvų darbų koordinavimą, racionalų turimų žmogiškųjų išteklių panaudojimą ir tinkamą sutarties administravimą.
1.4. Pirkimo procedūras vykdo Nuolatinė Lazdijų rajono savivaldybės administracijos viešųjų pirkimų komisija (toliau – Komisija).
1.5. Perkančioji organizacija nerezervuoja teisės dalyvauti pirkime.
1.6. Stebėtojai dalyvauti Komisijos posėdžiuose nėra kviečiami.
1.7.  Atliekamas žaliasis pirkimas. Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.3. punktu. Aplinkos apsaugos kriterijai nustatyti specialiųjų pirkimo sąlygų 6 ir 8 prieduose.
1.8. Pirkime neleidžiama pateikti alternatyvių pasiūlymų.
1.9. Bendrosios pirkimo sąlygos yra neatskiriama šių pirkimo sąlygų dalis.
1.10. Atstovai, įgalioti palaikyti tiesioginį ryšį su tiekėjais:
1.11.1. dėl viešojo pirkimo procedūrų – Lazdijų rajono savivaldybės administracijos Teisės ir personalo skyriaus vyr. specialistė Vilma Vaškevičiūtė, tel. +370 612 41865, el. p. vilma.vaskeviciute@lazdijai.lt;
1.11.2. dėl pirkimo objekto – Lazdijų rajono savivaldybės administracijos Žemės ūkio skyriaus vyr. specialistas Saulius Pockevičius, tel. +370 613 86925, el. paštas: saulius.pockevicius@lazdijai.lt.
1.12. Bet kokia informacija, sąlygų paaiškinimai, pranešimai ar kitas perkančiosios organizacijos ir tiekėjų susirašinėjimas yra vykdomas tik CVP IS priemonėmis, kaip numatyta VPĮ 22 str. 1 d.
1.13. Jeigu perkančioji organizacija patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija.
1.14. Perkančioji organizacija neatlygina tiekėjui jokių išlaidų, susijusių su pirkimo dokumentų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis perkančioji organizacija privalėjo nutraukti ar Viešųjų pirkimų tarnybos buvo įpareigota nutraukti pirkimo procedūras.
1.15. Šiam pirkimui taikomi pirkimo procedūriniai terminai nurodyti šių specialiųjų pirkimo sąlygų 1 priede.
2. PIRKIMO OBJEKTAS

2.1. Perkančioji organizacija numato įsigyti Projekto „Valstybei nuosavybės teise priklausančių blogos būklės hidrotechnikos ir melioracijos statinių rekonstravimas Lazdijų rajono savivaldybėje“ atsinaujinančių energijos išteklių - saulės elektrinių įrengimo darbus (toliau – Darbai). Reikalavimai pirkimo objektui nustatyti specialiųjų pirkimo sąlygų 6 ir 7 ir 8 prieduose. 
2.2. Pirkimo objektas į dalis neskaidomas. Pirkimo apimtys, reikalavimai ir techninė užduotis apibrėžti specialiųjų pirkimo sąlygų 6 ir 7 ir 8 prieduose.
2.3. Jeigu apibūdinant pirkimo objektą techninėje užduotyje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
2.4. Jeigu apibūdinant pirkimo objektą techninėje užduotyje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
2.5. Tiekėjo pasiūlyme nurodyta bendra pirkimo objekto kaina negali viršyti šiam pirkimui numatyto finansavimo – 47 520,66 Eur be PVM (57 500,00 Eur su PVM).
[bookmark: _Toc137194949]3. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI 

3.1. Reikalavimai dėl tiekėjo ir ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 3 priede.
3.2. Tiekėjams nustatomi kvalifikacijos reikalavimai ir reikalavimai dėl aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 8 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.4. Tiekėjas teikdamas pasiūlymą turi pateikti specialiųjų pirkimo sąlygų 2 priede nustatytos formos deklaraciją dėl atitikties reikalavimams. Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.
[bookmark: _Toc137194950]4. REIKALAVIMAI, SUSIJĘ SU NACIONALINIU SAUGUMU 

4.1. Perkančioji organizacija nekelia reikalavimų susijusių su nacionaliniu saugumu.
[bookmark: _Toc137194951]5. SPECIALIEJI REIKALAVIMAI PASIŪLYMŲ RENGIMUI IR PATEIKIMUI

5.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:
5.1.1. tiekėjo pasirašytas pasiūlymas, parengtas pagal Specialiųjų pirkimo sąlygų 4 priede pateiktą pasiūlymo formą; 
5.1.2. užpildyta ir pasirašyta Deklaracijos forma (Specialiųjų pirkimo sąlygų 2 priedas);
5.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
5.1.4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
5.1.5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
5.1.6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
5.1.7. kiti reikalingi kartu su pasiūlymu pateikti dokumentai.
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių arba anglų kalbomis. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į lietuvių kalbą. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija gali pareikalauti pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą ir (arba) nurodys, kad vertimą atlikusio asmens parašas būtų patvirtintas notariškai.
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
[bookmark: _Hlk157539936]5.5. Bendra pasiūlymo kaina / įkainiai be PVM ir su PVM turi būti nurodomi dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai be PVM ir su PVM taip pat privalo būti nurodyti dviejų skaitmenų po kablelio tikslumu. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
[bookmark: _Toc137194952]
6. PASIŪLYMO GALIOJIMO UŽTIKRINIMAS

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.
[bookmark: _Toc15392775][bookmark: _Toc137194953]7. PASIŪLYMŲ VERTINIMAS

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą. Tiekėjo pasiūlyme nurodyta kaina turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede. 
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai:
7.3.1. tiekėjo pasirašytas pasiūlymas, parengtas pagal specialiųjų pirkimo sąlygų 4 priede pateiktą pasiūlymo formą.
7.4. Perkančioji organizacija atmes tiekėjo pasiūlymą, jeigu jo pasiūlymo kaina viršys pirkimui skirtą finansavimą.

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. SUTARTIES SUDARYMAS

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 6 priede.


Specialiųjų pirkimo sąlygų 1 priedas „Terminai“

TERMINAI

	Eil.
Nr.
	VEIKSMAS
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1.
	Pasiūlymų pateikimo terminas
	Bus nurodytas skelbime apie pirkimą. 
	Perkančioji organizacija turi teisę pratęsti pasiūlymų pateikimo terminą.

	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	

	3.
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. 

	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	90 (devyniasdešimt) dienų nuo pasiūlymų pateikimo galutinio termino pabaigos. 
	

	6.
	Objekto apžiūra bus vykdoma:
	Netaikoma
	Netaikoma

	7.
	Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per
	Netaikoma
	Netaikoma

	8.
	Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per
	Netaikoma
	Netaikoma

	9.
	Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per
	3 (tris) darbo dienas nuo sprendimo priėmimo dienos
	Netaikoma

	10.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	11.
	Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;
15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 
	

	12.
	Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	13.
	Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą 
	


[bookmark: _Toc202434368][bookmark: _Toc202434366]
Specialiųjų pirkimo sąlygų 2 priedas „Deklaracijos forma“


DEKLARACIJA DĖL ATITIKTIES KELIAMIEMS REIKALAVIMAMS

____________
(Data)

(Sudarymo vieta)

Aš, __________________________________________________________________ ,
(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))_________________________ ,
(tiekėjo pavadinimas)    
dalyvaujantis (-i) ___Lazdijų rajono savivaldybės administracijos__________________
(perkančiosios organizacijos / perkančiojo subjekto pavadinimas)
vykdomame Projekto „Valstybei nuosavybės teise priklausančių blogos būklės hidrotechnikos ir melioracijos statinių rekonstravimas Lazdijų rajono savivaldybėje“ atsinaujinančių energijos išteklių - saulės elektrinių įrengimo darbų pirkime, atliekamame mažos vertės skelbiamos apklausos būdu, atitinka toliau nurodomus reikalavimus (pažymėti, jei atitinka):

	
	neegzistuoja pirkimo dokumentuose nustatyti tiekėjo pašalinimo iš pirkimo pagrindai (pagal specialiųjų pirkimo sąlygų 3.1 p.)
(pirkimo dokumentų punktai)

	 
	

	 

	
	tiekėjas atitinka nustatytus kvalifikacijos reikalavimus ir gali pateikti jų atitiktį patvirtinančius dokumentus (pagal specialiųjų pirkimo sąlygų 3.3 p.)
                               (pirkimo dokumentų punktai)

	 
	



Patvirtinu, kad šie duomenys yra teisingi ir aktualūs pasiūlymo pateikimo dieną.

Suprantu, kad jei pagal vertinimo rezultatus pasiūlymas gali būti pripažintas laimėjusiu (iki pasiūlymų eilės nustatymo), turės būti pateikti perkančiosios organizacijos / perkančiojo subjekto nurodyti atitiktį reikalavimams patvirtinantys dokumentai.
Suprantu, kad tuo atveju, jei pirkimo procedūrų metu bus nuslėpta ar pateikta melaginga informacija apie atitiktį pirkimo dokumentuose nustatytiems reikalavimams, perkančioji organizacija / perkantysis subjektas pašalins tiekėją iš pirkimo procedūrų ir įtrauks tiekėją į melagingą informaciją pateikusių tiekėjų sąrašą Viešųjų pirkimų tarnybos nustatyta tvarka. 
Suprantu, kad tiekėjo pasiūlymas bus atmestas, jeigu tiekėjas nepateiks įrodymų dėl atitikties keliamiems reikalavimams, arba jeigu tiekėjas perkančiosios organizacijos / perkančiojo subjekto prašymu nepatikslins pateiktų netikslių ar neišsamių duomenų dėl atitikties keliamiems reikalavimams. 

	
	
	
	
	

	(Tiekėjo arba jo įgalioto asmens pareigų pavadinimas*)
	
	(Parašas*)
	
	(Vardas ir pavardė*)



Specialiųjų pirkimo sąlygų 3 priedas „Tiekėjų pašalinimo pagrindai“


TIEKĖJŲ PAŠALINIMO PAGRINDAI

Perkančioji organizacija atmeta tiekėjo pasiūlymą, jeigu: 
[bookmark: _Hlk190769769]1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).
6. Tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (VPĮ 46 straipsnio 21 dalis).



[bookmark: _Ref38291223][bookmark: _Ref38291334][bookmark: _Ref38533412]Specialiųjų pirkimo sąlygų 4 priedas „Pasiūlymo forma“


Herbas arba prekių ženklas


(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

LAZDIJŲ RAJONO SAVIVALDYBĖS ADMINISTRACIJAI

PASIŪLYMAS
DĖL PROJEKTO „VALSTYBEI NUOSAVYBĖS TEISE PRIKLAUSANČIŲ BLOGOS BŪKLĖS HIDROTECHNIKOS IR MELIORACIJOS STATINIŲ REKONSTRAVIMAS LAZDIJŲ RAJONO SAVIVALDYBĖJE“ ATSINAUJINANČIŲ ENERGIJOS IŠTEKLIŲ - SAULĖS ELEKTRINIŲ ĮRENGIMO DARBŲ PIRKIMO

	____________________
(Data)
	____________________
(Vieta) 


	Tiekėjo pavadinimas / Jeigu dalyvauja ūkio subjektų grupė, surašomi visi dalyvių pavadinimai
	

	Tiekėjo adresas / Jeigu dalyvauja ūkio subjektų grupė, surašomi visi dalyvių adresai
	

	Tiekėjo juridinio asmens kodas
	

	Asmens, pasirašiusio pasiūlymą saugiu elektroniniu parašu, vardas, pavardė, pareigos
	

	Telefono numeris
	

	Fakso numeris
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
0. [bookmark: _Toc213580665][bookmark: _Toc213579951][bookmark: _Toc213579073]mažos vertės pirkimo skelbiamos apklausos būdu sąlygose; 
0. kituose pirkimo dokumentuose (jų paaiškinimuose, papildymuose).
2. Pasiūlymas galioja 90 dienų nuo pasiūlymų pateikimo termino pabaigos.
3. Teikdamas pasiūlymą patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.
4. Mes siūlome šiuos darbus ir patvirtiname, kad mūsų siūlomi darbai atitinka visus pirkimo sąlygose nurodytus reikalavimus:


Projekto „Valstybei nuosavybės teise priklausančių blogos būklės hidrotechnikos ir melioracijos statinių rekonstravimas Lazdijų rajono savivaldybėje“ atsinaujinančių energijos išteklių - saulės elektrinių įrengimo darbai:
	Eil. Nr.
	Darbų pavadinimas
	Darbų kaina Eur, be PVM

	1.
	Projekto „Valstybei nuosavybės teise priklausančių blogos būklės hidrotechnikos ir melioracijos statinių rekonstravimas Lazdijų rajono savivaldybėje“ atsinaujinančių energijos išteklių - saulės elektrinių įrengimo darbai
	

	Pasiūlymo kaina be PVM:
	

	PVM (...) %:
	

	Pasiūlymo kaina su PVM:
	


Pastabos:
1) įkainiai/kainos pasiūlyme nurodomos matematiškai apvalinant iki dviejų skaičių po kablelio.

Siūlomi atlikti Darbai visiškai atitinka pirkimo dokumentuose nurodytus reikalavimus.
Pridėtinės vertės mokestis skaičiuojamas ir apmokamas vadovaujantis Lietuvos Respublikoje galiojančiais teisės aktais.
Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemokamas_________.
5. Teikdami šį pasiūlymą, patvirtiname, kad į mūsų siūlomą kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi Užsakovo reikalavimų, privalėjome įskaičiuoti į pasiūlymo kainą.
6. Taip pat patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui.
7. Kartu su pasiūlymu pateikiami šie dokumentai:
	Eil.Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	

	
	
	

	
	
	



8.*Informacija apie kiekvieno tiekėjų grupės partnerio savo jėgomis numatomų atlikti darbų dalies vertę (pildoma, kai pasiūlymą pateikia tiekėjų grupė):
	Eil. Nr.
	Partnerio pavadinimas
	Numatomi atlikti darbai
	Partnerio darbų dalies vertė pasiūlymo kainoje (išreikšta procentais (%) arba konkrečia pinigų suma (Eur be PVM)

	
	
	
	

	
	
	
	


*Pastaba. Pildyti tuomet, kai pasiūlymą pateikia tiekėjų grupė. 

[bookmark: _Hlk158814492]9. *Pasitelksime šiuos ūkio subjektus, kurių pajėgumais remsimės:
	Eil.Nr.
	Ūkio subjekto pavadinimas, įmonės kodas, adresas
	Kvalifikacijos reikalavimo reikšmė

	Įsipareigojimų dalis %
	Nurodyti konkrečius pagal pirkimo sutartį prisiimamus įsipareigojimus, kuriems ketinama pasitelkti ūkio subjektą (-us)

	
	
	
	
	

	
	
	
	
	


*Pastaba. Pildoma, jei tiekėjas ketina remtis kitų ūkio subjektų pajėgumais. Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.

10. *Pasitelksime šiuos kvazisubtiekėjus, kurių pajėgumais remsimės:
	Eil.Nr.
	Pareigos vykdant sutartį
	Specialisto vardas, pavardė
	Darbovietė

	1
	

	
	


*Pastaba. Jei kvalifikacija yra grindžiama nurodant specialistą, kuris nėra tiekėjo, jungtinės veiklos partnerio (-ių) ar subtiekėjo (-jų) darbuotojas, tačiau yra ketinamas įdarbinti sutarties vykdymo metu, tokiu atveju specialistas turi būti išviešintas pasiūlyme.

11. *Pasitelksime šiuos subtiekėjus, kurių pajėgumais nesiremsime:
	Eil.Nr.
	Subtiekėjo pavadinimas, įmonės kodas, adresas
	Įsipareigojimų dalis %
	Nurodyti konkrečius pagal pirkimo sutartį prisiimamus įsipareigojimus, kuriems ketinama pasitelkti subrangovą (-us)/subtiekėją (-us)

	
	
	
	

	
	
	
	


*Pastaba. Pildoma, jei žinomi subtiekėjai, kurie bus pasitelkti vykdant pirkimo sutartį ir kurių pajėgumais nesiremiama įrodinėjant kvalifikacijos atitiktį.

12. *Šiame pasiūlyme yra pateikta ir konfidenciali informacija:
	Eil.Nr.
	
Pateikto dokumento ,,Konfidencialu“ pavadinimas

	Argumentai, kodėl informacija laikytina konfidencialia

	
	
	

	
	
	


*Pastaba. Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus. 

Pastabos:
1. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. 
2. Pasiūlymo dalis, kurios dalyvis nenurodė kaip konfidencialios, bus viešinama Viešųjų pirkimų tarnybos direktoriaus 2017 m. birželio 19 d. įsakyme Nr. 1S-91 nustatyta tvarka. 

Pildydamas šią formą tiekėjas turi pateikti visą aukščiau prašomą informaciją. Tiekėjui išbraukus formoje esančias nuostatas, jo pasiūlymas bus atmestas, išskyrus 8, 9, 10, 11 ir 12 punktus. 8, 9, 10, 11  ir  12 punktų tiekėjas gali nepildyti arba juos išbraukti. Jei tiekėjas 8, 9,10, 11  ir 12  punktų neužpildo arba juos išbraukia, laikoma, kad pasiūlymą pateikia ne tiekėjų grupė/ kad tiekėjas nepasitelks ūkio subjektų, kurių pajėgumais remsis / kad tiekėjas nepasitelks kvazisubtiekėjų, kurių pajėgumais remsis / kad tiekėjas nepasitelks ūkio subjektų, kurių pajėgumais nesirems / kad pasiūlyme konfidencialios informacijos nėra.

__________________________________________________________________________
(Tiekėjo arba jo įgalioto asmens vardas, pavardė, parašas)
 


	
	
	



	
	
	



[bookmark: _Ref38540913][bookmark: _Ref38898051][bookmark: _Ref38901392][bookmark: _Hlk208220506]Specialiųjų pirkimo sąlygų 5 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI IR SĄLYGOS
[bookmark: _Hlk158029727]Perkančioji organizacija, vadovaudamasi bendrosiomis ir specialiosiomis sąlygomis, ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede.
________





















Specialiųjų pirkimo sąlygų 6 priedas „Sutarties projektas“


[bookmark: _heading=h.3rdcrjn]SUTARTIES PROJEKTAS
(pridedama atskiru priedu)



Specialiųjų pirkimo sąlygų 7 priedas „Techninė užduotis“

PROJEKTO „VALSTYBEI NUOSAVYBĖS TEISE PRIKLAUSANČIŲ BLOGOS BŪKLĖS HIDROTECHNIKOS IR MELIORACIJOS STATINIŲ REKONSTRAVIMAS LAZDIJŲ RAJONO SAVIVALDYBĖJE“ ATSINAUJINANČIŲ ENERGIJOS IŠTEKLIŲ- SAULĖS ELEKTRINIŲ ĮRENGIMO DARBŲ UŽDUOTIS

I. BENDROJI INFORMACIJA

1. Užsakovas – Lazdijų rajono savivaldybės administracija.
2. Statinio (projekto) pavadinimas – Valstybei nuosavybės teise priklausančių blogos būklės hidrotechnikos ir melioracijos statinių rekonstravimas Lazdijų rajono savivaldybėje (toliau- Projektas). 
3. Statinio vieta – Metelių, Akmenių, Žaltyčio, Rimiečio, Ilgio siurblinės. Lazdijų rajono savivaldybėje.
4. Preliminarūs Projekto techniniai rodikliai – rekonstruojamos Metelių, Akmenių, Žaltyčio, Rimiečio ir Ilgio vandens pakėlimo siurblinės. Statomi atsinaujinančių energijos išteklių- saulės moduliai su kaupikliais ir trifaziais inverteriais (toliau- Saulės elektrinė). 
5. Projekto ekonominiai rodikliai – 57 500 Eur su PVM.
6. Statinių kategorija – neypatingas.
7. Statybos rūšis – elektrotechnikos darbai.
Projekto vykdymo etapai – tyrinėjimas, brėžinys (įrangos montavimas ir prijungimas) montavimo darbai, prijungimas prie tinklų, bandymai, darbų pridavimas. Numatyti darbai yra nereikalaujantys projektavimo, atliekami tik brėžiniai ir aprašymai.
8. Lėšų pobūdis –Valstybės biudžeto lėšos investicijoms.
9. Į darbų kainą turi būti įskaičiuotos tyrinėjimo ir brėžinių parengimo paslaugos, reikalingų leidimų dėl prisijungimo prie ESO išėmimas ar sutarties pasirašymas, medžiagos, įranga, modulių ir kaupiklių montavimo darbai, galimi nenumatyti darbai.
10. Projekto įgyvendinimo trukmė – iki 2026 m. lapkričio 1 d.

II. PASLAUGŲ APIMTYS IR TERMINAI

1. Rangovas, remiantis savo tyrinėjimo medžiaga pateikia paraišką ESO dėl galimybės tapti gaminančiu vartotoju bei apmoka ESO paruoštą sąskaitą. Rangovas paskiria atestuotą montuotojo/ paleidėjo deklaraciją bei kitus kvalifikacinius dokumentus turintį asmenį, kuris, pagal Užsakovo įgaliojimą, pateikia reikalingus dokumentus Saulės elektrinės pridavimui. 
2. Rangovas gauna reikiamus derinimus ir sutikimus, jeigu jie yra reikalingi.
3. Rangovas atlieka Saulės elektrinės montavimo prijungimo ir paleidimo darbus. 
4. Rangovas pateikia užsakovui visą su Saulės elektrine susijusią dokumentų medžiagą (brėžiniai, sutartys, derinimai, techninės charakteristikos ir kiti reikalingi dokumentai) (3 egz. kompiuterinėse USB atmintinėse laikmenose pdf formatu ir 3 egz. popierine forma). 

III. PAGRINDINIAI REIKALAVIMAI DARBŲ ATLIKIMUI

1. Privaloma laikytis visų galiojančių teisės aktų reglamentuojančių Saulės elektrinės įrengimą bei įrangos montavimą.
2. Rangovas įsivertina riziką, pats apsirūpina reikalingomis priemonėmis, reikalingais leidimais, įranga, medžiagomis ir žmogiškaisiais ištekliais.
3. Saulės elektrinės įrengiamos Metelių, Akmenių, Žaltyčio, Rimiečio, Ilgio siurblinėse. Akmenių, Ilgio ir Metelių siurblinėje saulės moduliai montuojami ant stogo, Žaltyčio ir Rimiečio siurblinėse montuojami ant žemės. Montavimo technines galimybes rangovas įsivertina savarankiškai vietoje. 
4. Saulės energijos kaupikliai ir inverteriai montuojami visų siurblinių pastatų viduje.
5. Saulės modulių pastatymo kampas ir nukreipimas į saulę įvertinamas ir parenkamas tinkamiausias vietoje.
6. Visa sumontuota Saulės elektrinės sistema pajungiama į trifazį elektros įvadą.

IV. SPECIALIEJI REIKALAVIMAI

1. Rangovas, prieš pateikdamas pasiūlymą, gali apžiūrėti ir įvertinti pirkimo objektą. Visi darbai, užtikrinantys reikiamą pirkimo objekto funkcinę paskirtį, privalo būti numatyti pasiūlymo kainoje, net jeigu tai atskirai nepaminėta pirkimo dokumentuose. Bet kokie norminiai reikalavimai, skirti užtikrinti objekto funkcinę paskirtį, yra svarbesni už sprendimus, esančius pateikiamuose pirkimo dokumentuose ir turi būti įvykdyti be jokių papildomų užsakovo išlaidų.
2. Saulės elektrinės įrengimas ir įrenginiai turi atitikti šiuos reikalavimus ir būti ne mažesnių parametrų nei nurodyta:
2.1 Saulės elektrinė montuojama kartu su energijos kaupimo ir inverterių sistema.
2.2 Saulės moduliai turi būti monokristaliniai stiklas–stiklas konstrukcijos „Premium“ klasės, pasižymintys aukštu efektyvumu, ilgaamžiškumu ir patikimu veikimu įvairiomis oro sąlygomis. Bendra saulės elektrinės galia  ne mažesnė nei  9 kW. Moduliams gamintojas suteikia ne mažesnę nei 20 metų produkto garantiją. Po 20 metų garantuojamas ne mažesnis nei 80 proc. išlaikymas.
2.3 Sistemoje numatyti hibridiniai inverteriai- įtampos keitikliai, pritaikyti darbui saulės moduliai kartu su kaupiklių sistema. Komplektuojami su Wi-Fi korta, leidžiančia stebėti.
2.4 Auštos įtampos energijos kaupimo sistema su ne mažesne talpa nei 15 kWh. Sistema turi turėti valdiklį, kur komplekte yra instaliacinės medžiagos, tvirtinimo detalės, elektros dalis- perjungėjas ir automatiniai jungikliai.
2.5 Turi būti atliktas sistemos elektrinių komponentų sujungimas, sistemos suderinimas, monitoringo paskyros sukūrimas, sistemos įdiegimas, vartotojo apmokymas.
2.6 Montavimui ant lygaus stogo turi būti numatyta pakeliama aliumininė ar kito nerūdijančio plieno konstrukcija, kuri tvirtinama balastais, kad išvengti tiesioginio stogo dangos pažeidimo, o ant šlaitinio stogo konstrukcija tvirtinama tokiu pačiu principu kaip stogo danga. Konstrukcija turi reguliuotis, kuri leidžia modulius pakelti tinkamu kampu ir užtikrina stabilų bei patikimą modulių laikymą ant stogo. Konstrukcijai turi būti taikoma ne mažesnė nei 25 metų garantija. Montuojant ant žemės turi būti numatyta kalama plieninė konstrukcija su aliuminio ar kito nerūdijančio plieno karkasu. Plieniniai poliai kalami į gruntą, o ant jų montuojamas aliuminio karkasas, prie kurio tvirtinami saulės moduliai. Konstrukcijai turi būti taikoma ne mažesnė nei 10 metų garantija.
2.7 Turi būti numatytas reikiamas kiekis kabelio, nuvesti trasai nuo saulės elektrinės iki elektros skydo, požeminės kabelio trasos kasimo darbai ir papildomi įžeminimo darbai. Taip pat numatyti elektros skydo tvarkymo ir montavimo darbai.
2.8 Sumontuotas išmanus skaitliukas galios apribojimui, bei galios energijos efektyvumo sprendimai, kurie suveiktų pagal faktinį poreikį, jeigu objekte būtų šešėliavimo ar kitų saulės modulių darbo skirtumų
3. Rangovas turi būti tinkamos kvalifikacijos ir atitikti Lietuvos Respublikos teisės aktuose numatytus reikalavimus, kad galėtų užsiimti Saulės elektrinių statymo veikla.
4. Rangovas darbų vykdymui įsipareigoja naudoti medžiagas, dirbinius, gaminius ir įrengimus, atitinkančius Europos sąjungos saugos reikalavimus, CE atitikties deklaracijas ir sertifikatus. Naudoti naujas, nenaudotas ir Lietuvos Respublikos įstatymais nustatyta tvarka sertifikuotas medžiagas, pateikti medžiagų (gaminių) atitikties deklaracijas, atitikties kilmės sertifikatus ir įsigijimo dokumentus.
5. Darbų pabaiga laikomas momentas, kai yra užbaigti visi Saulės elektrinės pastatymo ir prijungimo darbai bei Užsakovui bus perduoti visi darbų užbaigimo dokumentai – atliktų darbų aktai ir sąskaitos faktūros, kuriuos teisėtai turi saugoti Užsakovas. Visi dokumentai turi būti parengti lietuvių kalba. Įrenginių, pagamintų užsienio šalyse, techninių charakteristikų vertimas lietuvių kalba.



























Specialiųjų pirkimo sąlygų 8 priedas „Tiekėjų kvalifikacijos reikalavimai ir reikalavimai laikytis aplinkos apsaugos vadybos sistemos standartų“

1.Tiekėjų kvalifikacijos reikalavimai:
	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai

	1. 
	Tiekėjas arba jo pasitelkiamas subtiekėjas turi turėti teisę vykdyti elektros įrenginių iki 1000 V įrengimo darbus arba elektros tinklo ir įrenginių iki 1000 V įtampos eksploatavimo darbus. Lietuvos Respublikos teisės aktų nustatyta tvarka. Rangovas, Užsakovui pareikalavus turi pateikti Valstybinės energetikos reguliavimo tarybos (VERT) išduotą atestatą arba leidimą vykdyti elektros įrenginių iki 1000 V įrengimo darbus arba elektros tinklo ir įrenginių iki 1000 V įtampos eksploatavimo darbus.
Subjektas, kuris turi atitikti reikalavimą:
1) jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;
2) tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;
3) subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tiekėjas privalo įsipareigoti, jog pirkimo sutartį vykdys tik tokią teisę turintys asmenys, ir pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.

	Pateikiama valstybinės energetikos reguliavimo tarybos (VERT) (iki 2019 m. birželio 30 d. Valstybinės energetikos inspekcija prie Energetikos ministerijos) išduodamas atestatas*:
- Elektros tinklo ir įrenginių iki 1000 V eksploatavimo darbai (išskyrus oro linijas);

*Vietoj minėto atestato užsienio valstybės tiekėjas gali pateikti Valstybinės energetikos reguliavimo tarybai pateikto prašymo (su gavimo žyma) išduoti atestatą patvirtintą kopiją. Tačiau iki sutarties pasirašymo užsienio šalies tiekėjas privalės pateikti išduotą atestatą. 
Pateikiami skenuoti arba el. parašu pasirašyti dokumentai.

	2.
	Tiekėjas per paskutinius 5 metus iki pasiūlymo pateikimo termino pabaigos pagal vieną ar daugiau sutarčių yra tinkamai atlikęs saulės elektrinių, elektros energetikos sistemų, elektros įrenginių, energijos kaupimo sistemų projektavimo, įrengimo, montavimo, paleidimo - derinimo darbų , kurių vertė ne mažesnė kaip 30 000,00 Eur be PVM.

	
Pateikiama:
Dokumentai, kuriuos turės pateikti galimas laimėtojas:
Per pastaruosius 5 metus atliktų darbų sąrašas kartu su užsakovų pažymomis, kuriose nurodoma, kad darbų atlikimas ir galutiniai rezultatai buvo tinkami. 
Pastabos:
1) jeigu pasiūlymą teikia ūkio subjektų grupė, šį kvalifikacijos reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;
2) tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
Pateikiami skenuoti arba el. parašu pasirašyti dokumentai.



1. Tiekėjams keliami reikalavimai reikalavimai laikytis aplinkos apsaugos vadybos sistemos standartų:
	Eil. Nr.
	Reikalaujami kokybės vadybos sistemos ir (arba) aplinkos apsaugos vadybos sistemos standartai
	Kokybės vadybos sistemos ir (arba) aplinkos apsaugos vadybos sistemos standartų atitiktį įrodantys dokumentai


	1.
	Tiekėjas, atlikdamas darbus (veiklos sritis - saulės elektrinių, elektros energetikos sistemų, elektros įrenginių, energijos kaupimo sistemų projektavimo, įrengimo, montavimo, paleidimo-derinimo ar kitų su pirkimo objektu susijusių darbų vykdymo veikla), taiko 2009 m. lapkričio 25 d. Europos Parlamento ir Tarybos reglamentu (EB) Nr. 1221/2009 pripažįstamos Europos Sąjungos aplinkos apsaugos vadybos ir audito sistemos (angl. Eco-Managment and Audit Scheme, EMAS)  arba pagal minėto reglamento 45 straipsnį pripažįstamos kitos aplinkos apsaugos vadybos sistemos reikalavimų, arba
- standarto LST EN ISO 14001:2015 (arba lygiaverčio standarto) reikalavimų.

Pastabos: 
1) jeigu pasiūlymą teikia ūkio subjektų grupė – reikalavimus turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti; 
2) tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti; 
3) subtiekėjai – turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai
	Nepriklausomos sertifikavimo įstaigos išduotas sertifikatas, patvirtinantis, kad tiekėjas laikosi:
- 2009 m. lapkričio 25 d. Europos Parlamento ir Tarybos reglamentu (EB) Nr. 1221/2009 pripažįstamos Europos Sąjungos aplinkos apsaugos vadybos ir audito sistemos  (EMAS) arba kitos aplinkos apsaugos vadybos sistemos, pripažįstamos pagal minėto reglamento 45 straipsnį, reikalavimų, arba
- standarto LST EN ISO 14001:2015 (arba lygiaverčio standarto) reikalavimų.

Perkančioji organizacija pripažįsta ir kitose Europos Sąjungos valstybėse - narėse įsisteigusių nepriklausomų įstaigų išduotus lygiaverčius sertifikatus.

Perkančioji organizacija priima ir kitus tiekėjo lygiaverčių aplinkos apsaugos vadybos   užtikrinimo priemonių įrodymus,  kurie patvirtintų, kad:
- jo taikomos aplinkos apsaugos vadybos užtikrinimo priemonės atitinka  pagal 2009 m. lapkričio 25 d. Europos Parlamento ir Tarybos reglamentą (EB) Nr. 1221/2009 pripažįstamų aplinkos apsaugos vadybos ir audito sistemų reikalavimus, arba
- jo taikomos aplinkos apsaugos vadybos užtikrinimo priemonės atitinka  standarto LST EN ISO 14001:2015 (arba lygiaverčio standarto) reikalavimus.
Kaip lygiaverčių aplinkos apsaugos vadybos užtikrinimo priemonių įrodymą, tiekėjas gali pateikti lygiaverčių taikomų aplinkos apsaugos vadybos priemonių aprašymą, parengtą pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ patvirtinto Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo reikalavimus, arba kitus lygiaverčius įrodymus.
Pateikiami skenuoti arba el. parašu pasirašyti dokumentai.

